Nadya Benmuhub
Nadya Benmuhub, d tamyarut, d tamedyazt d tameɣnast n yedles. Temmut s waṭan bbw-ul, ass n 27 tuber (mrayur) 2002, meẓiyet di leɛmer-is kan 33 isegwasen. D aṭṭan i t zuɣur yides si 1990. Tella tezdeɣ deg Iwaḍiyen, lamaana aẓar-is si taddart Zaknun id yezgan deg At Wasif. Yemma-s Lǧuher d baba-s, yettwasnen s yisem n Muḥuc, d imedyazen ula d nitni. Baba-s d accenay daɣen, yettasen di talit nni n 60/70/80. Nezmer ad nini belli d tawacult tqedec aṭas af yedles Amaziɣ, imi ula d weltma-s Lwiza d nettat i yellan deffir n tesɣunt Tin Hinan ur d mazal tura.
Wid i snen Nadya Benmuhub di Tizi Wezzu, anda tella d tanelmadt, tella d ttin urǧin ur tḥebes si tazla deffir uqedec af yedles: ama d tira, tacuquft umezgun, isefra, ... Tella tezga deg uxxam n yedles At Mamer di Tizi Wezzu.
Lehdur i negura i d tenna Nadya Benmuhub i yemma-s, uqbel a ttaweḍ tisureft n yakuc, d widi:
- A yemma aɛzizen ur ttru
- Ttxil-m ṣber ur ttxaq
- Yal yiwen laǧel-is ad yeddu
- A ma meqqer a ma leqqaq
- A m-d-yazen ddwa ḥellu
- Akken i ɣ-d-yuzen lfiraq
jav_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn